31998R1570
L 205/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1570/98 НА КОМИСИЯТА
от 17 юли 1998 година
за изменение на приложения от I до IV към Регламент (ЕИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храни от животински произход
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EИО) № 2377/90 на Съвета от 26 юни 1990 г. относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храни от животински произход (1), последно изменен с Регламент (EO) № 1569/98 на Комисията (2), и по-специално членове 6, 7 и 8 от него,
като има предвид, че след приемането на регламента, приложенията са били изменяни няколко пъти; като има предвид, че поради техния брой, тяхната сложност и тяхното публикуване в различни броеве на Официален вестник, текстовете са трудни за използване и поради това липсва яснота, което е основно изискване на законодателството; като има предвид, че, следователно, те следва да бъдат обединени; като има предвид, че по същата причина наименованието или химичното описание на някои съединения следва да бъдат коригирани или уточнени и някои грешки следва да бъдат поправени;
като има предвид, че мерките, предвидени в настоящия регламент, са в съответствие със становището на Постоянния комитет за ветеринарномедицинските продукти,
ПРИЕ НАСТОЯЩИЯ РЕГЛАМЕНТ:
Член 1
Приложения I до IV към Регламент (ЕИО) № 2377/90 на Съвета се изменят , както е посочено в приложението.
Член 2
Настоящият регламент влиза в сила на шестдесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 юли 1998 година.